Pitagorina čaša
<s>Pitagorina ili pitagorejska čaša (), takođe i čaša umerenosti (), nazivi su za posebnu vinsku čašu koja primorava korisnike da piju samo umerene količine pića.</s>

<s>Opšte odlike 
Čašu umerenosti je izumeo Pitagora sa Samosa kao disciplinsku meru za sebe i svoje učenike, sledbenike pitagorejstva.</s><s>Osmišljena je tako da osobi dozvoljava da vino sipa do predodređene količine, koja je naznačena ispupčenjem na unutrašnjosti čaše.</s><s>Ako se piće sipa tako da ne prekrije izbočinu, osoba ga može piti u miru.</s><s>Ako, pak, pohlepno napuni punu čašu, mehanizam unutar nje prosuće kroz rupu na stalku svu količinu vina na korisnikova krila — korisnik će biti postiđen zbog pohlepe, a vino protraćeno.</s><s>Na taj način bi trebalo da nauči da je najbolja umerenost u piću.</s>

<s>Fizičke odlike</s>

<s>Pitagorejska čaša izgleda kao bilo koji drugi sud za pijenje, s tim što ima izbočinu u sredini unutrašnjosti.</s><s>Na taj način može se porediti za kalupima za pravljenje kuglofa, koji u središnjem delu takođe imaju ispupčenje, u ovom slučaju namenjeno oblikovanju kolača.</s><s>Na dnu izbočine čaše umerenosti nalazi se rupa koja je posebnom otvorenom cevi povezana za drugu rupu, ovog puta na samom dnu stalka čaše.</s><s>Sama cevčica je savijena, a izvija se skoro pa do vrha izbočine.</s>

<s>Dok se čaša puni, tečnost se izdiže ne samo u vidljivom delu iz kojeg se pije, već i u jednom kraku cevi, sve do vrha ispupčenja, a prema Zakonu spojenih sudova kako ga je formulisao francuski matematičar, fizičar i filozof Blez Paskal.</s><s>Sve dok nivo tečnosti ne premaši nivo komore (u ovom slučaju visinu izbočenja), čaša će funkcionisati kao i sve ostale.</s><s>Međutim, ukoliko do toga dođe, tečnost će polako početi da ističe iz čaše u spoljašnji prostor.</s><s>Hidrostatički pritisak će naposletku doveti do isticanja sveg sadržaja čaše kroz rupu na dnu stalka.</s>

<s>Istorija upotrebe 
Za izumitelja čaše umerenosti i principa na koji ona funkcioniše uzima se Pitagora sa Samosa.</s><s>Pitagora je rođen oko 570. pre nove ere na grčkom ostrvu Samosu, a umro oko 495. takođe pre nove ere u gradu Metapontu.</s><s>Bio je antički filozof i matematičar, osnivač pitagorejske škole i utemeljitelj teoreme o odnosu hipotenuze i kateta u pravouglom troglu.</s><s>Njegovi sledbenici su bili pitagorejci, pokret koji je osnovan u šestom veku pre nove ere.</s><s>U bratstvu se živelo po strogim pravilima za očišćenje duše i tela, što je uključivalo vegetarijanstvo i opštu umerenost u jelu i piću.</s>

<s>Danas se na Samosu mogu kupiti turističke verzije čaša, obično sa natpisom sledeće sadržine: Predanje kaže da je Pitagora, prilikom nadgledanja radova na vodovodnom sistemu na Samosu oko 530. p. n. e., ograničavao količinu vina koju su radnici pili izmislivši „čašu umerenosti“.</s><s>Kada vino prevagne nad izbočinom, čaša se u potpunosti isprazni, a pohlepni budu kažnjeni.</s><s>Nije sugirno da li je ovaj opis istorijski korektan, ali je istorijska činjenica da su u Pitagorino vreme postojale poteškoće u vezi sa ostrvskim vodovodom.</s><s>Da je stvarno bilo tako svedoči i slučaj Efpalinoskog tunela dugog 1036-{m}-, a koji je samoski tiranin Polikrat iskopao radi brzog odnosno hitnog osnivanja akvedukta na ostrvu.</s>

<s>Heron Aleksandrijski, koji je živeo tokom prvog veka nove ere, koristio je pitagorejske čaše kao sastavni deo hidrauličnih robotskih sistema koje je sastavljao.</s><s>U današnje vreme, igračke koje rade na principu Paskalovih zakona prodaju se kao šaljivi pokloni.</s><s>Pojedini klozeti (-{WC}- šolje) rade na principu nalik onom što postoji u čašama umerenosti.</s><s>Naime, kada nivo tečnosti u nužniku dosegne određeni nivo, obrazuje se sifon koji pokreće pražnjenje šolje.</s>

<s>Reference</s>

<s>Sudovi za pijenje
Pitagorejci
Dinamika fluida</s>

